นักล่าหุ้นจองเจ็บหนัก! NER ปิดเทรดวันแรกหลุดจอง 20%
นักล่าหุ้นจองเจ็บหนัก! NER ปิดเทรดวันแรกหลุดจอง 20% โดยปิดเทรดวันแรกที่ระดับ 2.06 บาท ลบ 0.52 บาท หรือ 20.16% สูงสุดที่ระดับ 2.38 บาท ต่ำสุดที่ระดับ 2.04 บาท ด้วยมูลค่าการซื้อขาย 1.26 พันล้านบาท
7 พ.ย. 2561

ผู้สื่อข่าวรายงานว่า ราคาหุ้น บริษัท นอร์ทอีส รับเบอร์ จำกัด (มหาชน) หรือ NER ปิดเทรดวันแรกที่ระดับ 2.06 บาท ลบ 0.52 บาท หรือ 20.16% สูงสุดที่ระดับ 2.38 บาท ต่ำสุดที่ระดับ 2.04 บาท ด้วยมูลค่าการซื้อขาย 1.26 พันล้านบาท
ทั้งนี้ NER เข้าซื้อขายในตลาดหลักทรัพย์แห่งประเทศไทยวันนี้เป็นวันแรก (7 พ.ย.) ด้วยราคา IPO ที่ 2.58 บาท และเป็นหุ้นไอพีโอตัวแรกของปี 2561 ที่ถูกแรงขายอย่างหนักจนหลุดราคาไอพีโอถึง 20% ในวันซื้อขายวันแรก
อนึ่ง NER ประกอบธุรกิจผลิตและจำหน่ายผลิตภัณฑ์จากยางพารา ได้แก่ ยางแผ่นรมควัน ยางแท่ง และยางผสม เพื่อจำหน่ายไปยังผู้ผลิตในอุตสาหกรรมยานยนต์และกลุ่มผู้ค้าคนกลาง ทั้งในประเทศและต่างประเทศ อาทิ จีน สิงคโปร์ ฮ่องกง และมาเลเซีย เป็นต้น ซึ่งบริษัทได้รับอนุญาตเป็นผู้ผลิตและส่งออกยางพาราไปยังนอกราชอาณาจักร โดยมีสัดส่วนรายได้จากการจำหน่ายสินค้าในประเทศต่อต่างประเทศ โดยมีสัดส่วนรายได้จากการจำหน่ายสินค้าในประเทศ 60% และต่างประเทศ 40% ของรายได้จากการขายสินค้า
 